Document ID: 32005R1814

ΚΑΝΟΝΙΣΜΌΣ (ΕΚ) αριθ. 1814/2005 ΤΗΣ ΕΠΙΤΡΟΠΉΣ
της 7ης Νοεμβρίου 2005
για την τροποποίηση του κανονισμού (ΕΚ) αριθ. 580/2004 για θέσπιση δημοπρασίας σχετικά με τις επιστροφές κατά την εξαγωγή που αφορούν ορισμένα γαλακτοκομικά προϊόντα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), και ιδίως το άρθρο 26 παράγραφος 3 και το άρθρο 31 παράγραφος 14,
Εκτιμώντας τα ακόλουθα:
(1)
Το άρθρο 6 του κανονισμού (ΕΚ) αριθ. 174/1999 της Επιτροπής, της 26ης Ιανουαρίου 1999, για τον καθορισμό των ειδικών λεπτομερειών εφαρμογής του κανονισμού (ΕΟΚ) αριθ. 804/68 του Συμβουλίου όσον αφορά τα πιστοποιητικά εξαγωγής και τις επιστροφές κατά την εξαγωγή στον τομέα του γάλακτος και των γαλακτοκομικών προϊόντων (2), ορίζει τις προϋποθέσεις ισχύος των πιστοποιητικών εξαγωγής, συμπεριλαμβανομένων εκείνων που εκδίδονται για τους σκοπούς του κανονισμού (ΕΚ) αριθ. 581/2004 της Επιτροπής, της 26ης Μαρτίου 2004, σχετικά με την έναρξη διαρκούς δημοπρασίας για επιστροφές κατά την εξαγωγή που αφορούν ορισμένα είδη βουτύρου (3) και του κανονισμού (ΕΚ) αριθ. 582/2004 της Επιτροπής, της 26ης Μαρτίου 2004, σχετικά με την έναρξη διαρκούς δημοπρασίας για επιστροφές κατά την εξαγωγή που αφορούν το αποκορυφωμένο γάλα σε σκόνη (4).
(2)
Το άρθρο 8 του κανονισμού (ΕΚ) αριθ. 580/2004 της Επιτροπής (5), ορίζει, κατά παρέκκλιση των διατάξεων του άρθρου 6 του κανονισμού (ΕΚ) αριθ. 174/1999, την ημερομηνία από την οποία ισχύουν τα πιστοποιητικά εξαγωγής.
(3)
Το πεδίο εφαρμογής του άρθρου 6 του κανονισμού (ΕΚ) αριθ. 174/1999, σε συνδυασμό με το άρθρο 8 του κανονισμού (ΕΚ) αριθ. 580/2004, έχει κατά καιρούς παρερμηνευθεί. Για να μην υπάρχουν περιθώρια παρερμηνείας, πρέπει να τροποποιηθεί το άρθρο 8 του δεύτερου κανονισμού.
(4)
Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 8 παράγραφος 1 του κανονισμού (ΕΚ) αριθ. 580/2004, το στοιχείο δ) αντικαθίσταται από το ακόλουθο κείμενο:
«δ)
η περίοδος ισχύος του πιστοποιητικού εξαγωγής που αναφέρεται στο άρθρο 6 του εν λόγω κανονισμού, αρχίζει από την καταληκτική ημερομηνία υποβολής προσφορών.».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Νοεμβρίου 2005.

Labels: 3
17